**N Á R O D N Á R A D A S L O V E N S K E J R E P U B L I K Y**

IX. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

č. KNR-VLPNM-1461/2024

**459**

**návrh na voľbu člena správnej rady ústavu pamäti národa**

Predkladá:

Výbor NR SR pre ľudské práva a národnostné menšiny

Materiál obsahuje:

Správa výboru

Zoznam kandidátov

Návrh uznesenia NR SR

Bratislava september 2024

**Správa**

**Výboru Národnej rady Slovenskej republiky pre ľudské práva a národnostné menšiny k voľbe člena/členky Správnej rady Ústavu pamäti národa**

Národná rada Slovenskej republiky svojím uznesením z 11. júna 2024 č. 305 určila Výbor Národnej rady Slovenskej republiky pre ľudské práva a národnostné menšiny, aby ako príslušný výbor plnil úlohy vyplývajúce z ustanovení zákona č. 553/2002 Z. z. o sprístupnení dokumentov o činnosti bezpečnostných zložiek štátu 1939 – 1989 a o založení Ústavu pamäti národa a o doplnení niektorých zákonov v znení neskorších predpisov (zákon o pamäti národa) a aby pripravoval návrhy na voľbu a odvolanie členov Správnej rady Ústavu pamäti národa.

20. septembra 2024 v súlade s § 10 ods. písm. a) citovaného zákona zaniká členstvo člena Správnej rady Ústavu pamäti národa zvoleného Národnou radou Slovenskej republiky. § 12 ods. 2 zákona č. 553/2002 Z. z. o sprístupnení dokumentov o činnosti bezpečnostných zložiek štátu 1939 – 1989 a o založení Ústavu pamäti národa a o doplnení niektorých zákonov v znení neskorších predpisov (zákon o pamäti národa) ustanovuje, že po zániku členstva člena správnej rady volí nového člena ten orgán, ktorý volil predchádzajúceho.

Vzhľadom na vyššie uvedené skutočnosti Výbor NR SR pre ľudské práva a národnostné menšiny prekladá návrh na voľbu člena Správnej rady Ústavu pamäti národa na šesťročné funkčné obdobie.

Predsedníčka výboru Lucia Plaváková stanovila lehotu na podanie návrhov na kandidátov a kandidátky do 23. augusta 2024. Do tejto lehoty boli výboru podané nasledovné návrhy (poslankyňa Marcinková stiahla svoju nomináciu Mgr. Zuzany Kumanovej, PhD., listom zo dňa 9. septembra 2024):

**ThDr. Miroslav Kocúr, PhD.** (poslanec Ondrej Prostredník),

**Prof. PaedDr. Martin Pekár, PhD.** (poslanec Karol Janas),

**Mgr. Jozef Dermek, PhD.** (poslanec Tibor Gašpar)

Výbor prerokoval návrhy na kandidátov na svojej 21. schôdzi dňa 10. septembra 2024. Svojím uznesením č. 34 konštatoval, že navrhnutí kandidáti spĺňajú podmienky podľa § 11 zákona č. 553/2002 Z. z. o sprístupnení dokumentov o činnosti bezpečnostných zložiek štátu 1939 – 1989 a o založení Ústavu pamäti národa a o doplnení niektorých zákonov v znení neskorších predpisov (zákon o pamäti národa).

Výbor Národnej rady Slovenskej republiky pre ľudské práva a národnostné menšiny

odporúča

Národnej rade Slovenskej republiky, aby

1. zvolila člena Správnej rady Ústavu pamäti národa z predložených návrhov, a
2. uskutočnila opakovanú voľbu v prípade, že vo voľbe nebude zvolený člen Správnej rady Ústavu pamäti národa s tým, že do opakovanej voľby postupujú všetci nezvolení kandidáti.

Bratislava 10. septembra 2024

**Lucia Plaváková v. r.**

predsedníčka Výboru Národnej rady Slovenskej republiky pre ľudské práva a národnostné menšiny

**Zoznam kandidátov na členov Správnej rady Ústavu pamäti národa**

**ThDr. Miroslav Kocúr, PhD.**

Rok narodenia: 1969

**Vzdelanie:**

**1983 – 1987** - Gymnázium Popradské nábrežie, Poprad

**Október 1988 – 1990** - Univerzita Komenského v Bratislave (LF UK tri semestre, prestup na teologickú fakultu)

**September 1990 – Jún 1995** - Univerzita Komenského v Bratislave (RCMBF UK, magister teológie)

**September 1997 – Január 1998** – The Hebrew University – Jerusalem; Študijný program The graduate studies fellowship programme – archeológia a história

**Jún 1999** – ThDr., licenciát z biblickej exegézy

**Október 1996 – Jún 1999** – Pontificial Biblical Institute – Rím, Taliansko (Štúdium biblických vied a archeológie)

**Október 1996 – Jún 2002** – Postgraduálne štúdium Pontificial Gregorian University, Rím, Taliansko (verejná obhajoba dizertačnej práce a publikácie, PhD. titul)

**September 2003** – Univerzita Komenského v Bratislave (pedagogika a psychológia – štátna skúška)

**Súčasné zamestnanie:** Konzultačná a pedagogická činnosť pre vzdelávanie SZČO

Predložil čestné vyhlásenie o bezúhonnosti podľa § 11 zákona č. 553/2002 Z. z.

Odpis z registra vyžiadaný sekretariátom výboru na základe vyplneného tlačiva

**-----------------------------------------------------------------------------------------------------------------**

**Prof. PaedDr. Martin Pekár, PhD.**

Rok narodenia: 1975

**Vzdelanie:**

**1999** – Mgr. (Prešovská univerzita v Prešove, Filozofická fakulta – odbor učiteľstvo všeobecnovzdelávacích predmetov dejepis – filozofia)

**2001**- PaedDr. (Prešovská univerzita v Prešove, Fakulta humanitných a prírodných vied – odbor učiteľstvo dejepisu)

**2004** - PhD. (Prešovská univerzita v Prešove, Filozofická fakulta – odbor Slovenské dejiny)

**2009** - Docent (Prešovská univerzita v Prešove – odbor história)

**2018** - Profesor (Univerzita Pavla Jozefa Šafárika v Košiciach – odbor Slovenské dejiny)

**Súčasné zamestnanie:** vysokoškolský učiteľ

Predložil čestné vyhlásenie o bezúhonnosti podľa § 11 zákona č. 553/2002 Z. z.

Odpis z registra vyžiadaný sekretariátom výboru na základe vyplneného tlačiva

**-----------------------------------------------------------------------------------------------------------------**

**Mgr. Jozef Dermek, PhD.**

Rok narodenia: 1971

**Vzdelanie:**

**1985 – 1989** – Strojársky konštruktér (Stredná priemyselná škola strojnícka Bratislava)

**1992 – 1997** – magisterské štúdium (Filozofická fakulta Univerzity Komenského v Bratislave, história – filozofia)

**1997 – 2000** - doktorandské štúdium (Filozofický ústav SA Bratislava, politická filozofia)

**Súčasné zamestnanie:** editor Lekárskych novín

Predložil čestné vyhlásenie o bezúhonnosti podľa § 11 zákona č. 553/2002 Z. z.

Odpis z registra vyžiadaný sekretariátom výboru na základe vyplneného tlačiva

**N Á R O D N Á R A D A S L O V E N S K E J R E P U B L I K Y**

IX. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

č. KNR-VLPNM-1461/2024

***Návrh***

Uznesenie

Národnej rady slovenskej republiky

z .....septembra 2024

k návrhu na voľbu člena Správnej rady Ústavu pamäti národa (tlač 459)

**Národná rada Slovenskej republiky**

**zvolila**

podľa § 12 ods. 2 zákona č. 553/2002 Z. z. o sprístupnení dokumentov o činnosti bezpečnostných zložiek štátu 1939 - 1989 a o založení Ústavu pamäti národa a o doplnení niektorých zákonov (zákon o pamäti národa)

**.................................................**

za člena Správnej rady Ústavu pamäti národa na šesťročné funkčné obdobie.